CELEX: 31990R0743
Language: el
Date: 1990-03-28 00:00:00
Title: Κανονισμός (ΕΟΚ) αριθ. 743/90 της Επιτροπής της 28ης Μαρτίου 1990 για παρέκκλιση από ορισμένες διατάξεις όσον αφορά την πτητική οξύτητα ορισμένων οίνων

Avis juridique important

|

31990R0743

Κανονισμός (ΕΟΚ) αριθ. 743/90 της Επιτροπής της 28ης Μαρτίου 1990 για παρέκκλιση από ορισμένες διατάξεις όσον αφορά την πτητική οξύτητα ορισμένων οίνων  

Επίσημη Εφημερίδα αριθ. L 082 της 29/03/1990 σ. 0020 - 0020

***** ΚΑΝΟΝΙΣΜΟΣ (ΕΟΚ) αριθ. 743/90 ΤΗΣ ΕΠΙΤΡΟΠΗΣ  της 28ης Μαρτίου 1990  για παρέκκλιση από ορισμένες διατάξεις όσον αφορά την πτητική οξύτητα ορισμένων οίνων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 388/90 (2), και ιδίως το άρθρο 66 παράγραφος 4,  Εκτιμώντας:  ότι το άρθρο 66 του κανονισμού (ΕΟΚ) αριθ. 822/87 καθορίζει την ανώτατη περιεκτικότητα σε πτητική οξύτητα των οίνων· ότι μπορούν να προβλεφθούν παρεκκλίσεις για τους οίνους που έχουν ολικό αλκοολικό τίτλο κατ' όγκο ίσο ή μεγαλύτερο από 13 % vol σε εφαρμογή του άρθρου 66 παράγραφος 3α του εν λόγω κανονισμού· ότι ορισμένοι οίνοι της Gironde που υπάγονται στην κατηγορία αυτή παρουσιάζουν για τη συγκομιδή 1989, λόγω της βραδύτητας των ζυμώσεων σε έτος μεγάλης ωριμότητας γι' αυτούς τους παραδοσιακούς τύπους οίνου, μια περιεκτικότητα σε πτητική οξύτητα μεγαλύτερη από εκείνη που προβλέπεται στο άρθρο 66 του κανονισμού (ΕΟΚ) αριθ. 822/87· ότι, για να μπορέσει να συνεχιστεί η επεξεργασία των προαναφερθέντων οίνων σύμφωνα με τις παραδοσιακές μεθόδους χάρη στις οπόιες αποκτούν τις ιδιότητες που τους χαρακτηρίζουν, πρέπει να προβλεφθεί παρέκκλιση από το άρθρο 66 παράγραφος 1 του κανονισμού (ΕΟΚ) αριθ. 822/87·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από το άρθρο 66 του κανονισμού (ΕΟΚ) αριθ. 822/87, η περιεκτικότητα σε πτητική οξύτητα των vqprd των Sauternes, Barsac, Cerons, Saint-Croix du Mont, Loupiac και Cadillac, που προέρχονται από σταφυλές που συγκομίστηκαν κατά το 1989, μπορεί να είναι ανώτερη από 18 αλλά όχι κατώτερη από 22 χιλιοστοϊσοδύναμα ανά λίτρο.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Μαρτίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 84 της 27. 3. 1987, σ. 1.  (2) ΕΕ αριθ. L 42 της 12. 2. 1990, σ. 9.